
 19.5.2011
 BG
 Официален вестник на Европейския съюз
 L 132/6
 РЕГЛАМЕНТ ЗА ИЗПЪЛНЕНИЕ (ЕС) No 480/2011 НА КОМИСИЯТА
 от 18 май 2011 година
 за изменение за 148-и път на Регламент (ЕО) No 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) No 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (1), и по-специално член 7, параграф 1, буква а) и член 7а от него,
 като има предвид, че:
 (1)
 В приложение I към Регламент (ЕО) No 881/2002 се посочват лицата, групите и образуванията, засегнати от замразяването на средства и икономически ресурси по този регламент.
 (2)
 На 10 май 2011 г. Комитетът по санкциите към Съвета за сигурност на Организацията на обединените нации реши да прибави едно физическо лице към списъка на лицата, групите и образуванията, спрямо които следва да се прилага замразяването на средства и икономически ресурси, и на 20 април и 4 май 2011 г. измени четири вписвания в списъка.
 (3)
 Приложение I към Регламент (ЕО) No 881/2002 следва да бъде съответно актуализирано.
 (4)
 За да се гарантира, че предвидените в настоящия регламент мерки са ефективни, настоящият регламент следва да влезе в сила незабавно,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 881/2002 се изменя, както е посочено в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 18 май 2011 година.
 За Комисията, от името на председателя,
 началникът на Службата за инструментите на външната политика
 (1) ОВ L 139, 29.5.2002 г., стр. 9.
 ПРИЛОЖЕНИЕ
 Приложение I към Регламент (ЕО) No 881/2002 се изменя, както следва:
 (1)
 Под заглавието „Физически лица“ се прибавя следното вписване:
 „Badruddin Haqqani (известен още като Atiqullah). Адрес: Miram Shah, Пакистан. Дата на раждане: около 1975—1979 г. Други сведения: а) оперативен командир в мрежата Haqqani и член на талибанското консултативно събрание (шура) в Miram Shah, б) спомогнал за провеждането на атаки срещу цели в югоизточен Афганистан, в) син на Jalaluddin Haqqani, брат на Sirajuddin Jallaloudine Haqqani и Nasiruddin Haqqani, племенник на Khalil Ahmed Haqqani. Дата на определянето, посочена в член 2a, параграф 4, буква б): 11.5.2011 г.“
 (2)
 Вписването „Международната фондация за доброжелателство (известна още като: а) Al-Bir Al-Dawalia, б) BIF, в) BIF-USA, г) Mezhdunarodnyj Blagotvoritel'nyj Fond). Адрес: адреси и офиси, известни до този момент: a) 8820, Mobile Avenue,